《吴鼓吹曲十二曲 其十 从历数》
魏晋·佚名

从历数。于穆我皇帝。圣哲受之天。神明表奇异。建号创皇基。聪睿协神思。

德泽浸及昆虫。浩荡越前代。三光显精耀。阴阳称至治。

肉角步郊畛。凤凰栖灵囿。神龟游沼池。图谶摹文字。

黄龙觌鳞。符祥日月记。览往以察今。我皇多哙事。

上钦昊天象。下副万姓意。光被弥苍生。家户蒙惠赍。

风教肃以平。颂声章嘉喜。大吴兴隆。绰有馀裕。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。